ai4bharat/Pralekha huggingface dataset:
ఆర్థిక మంత్రిత్వ శాఖ
బెంగళూరులో ఆదాయపు పన్ను శాఖ సోదాలు
నీటిపారుదల, హైవే ప్రాజెక్టుల నిర్మాణ పనులలో నిమగ్నమైన బెంగుళూరుకు చెందిన ముగ్గురు ప్రధాన కాంట్రాక్టర్ల విషయమై ఆదాయపు పన్ను శాఖ సోదాలు, జప్తు కార్యకలాపాలను నిర్వహించింది. 07.10.2021న ప్రారంభమైన ఈ ఆదాయపు పన్ను శాఖ సోదాలు 4 రాష్ట్రాల్లోని 47 ప్రాంగణాల్లో జరిగాయి. ఈ మూడు గ్రూపుల వారు బోగస్ కొనుగోళ్లను లెక్కకు చూపడం, వారి ఆదాయాన్ని అణచివేయడం వంటి కార్యక్రమాలలో ఈ గ్రూపు సంస్థలు పాల్గొన్నట్లు కనుగొనబడింది; కార్మిక వ్యయాల పెంచి చూపడం; బోగస్ సబ్-కాంట్రాక్ట్ ఖర్చుల బుకింగ్ మొదలైన అక్రమాలకు సంబంధించిన ఆధారాలు లభించాయి. నిర్మాణ కార్యక్రమాలతో ఎలాంటి సంబంధము లేని, దాదాపు 40 మంది వ్యక్తుల పేరిట ఒక గ్రూపు బోగస్ సబ్-కాంట్రాక్ట్ ఖర్చులను బుక్ చేసినట్లు దర్యాప్తులో వెల్లడైంది. ఆదాయపు పన్ను శాఖ విచారణలో ఆయా వ్యక్తులు సదరు అవకతవకలను అంగీకరించారు. ఒక గ్రూపు వారు కార్మిక వ్యయాలను దాదాపు రూ. 382 కోట్ల మేర పెంచి చూపినట్టుగా గుర్తించడమైంది. మరోక గ్రూపు వస్తవంగా ఏర్పాటు చేయని పేపర్ కంపెనీల నుండి దాదాపు రూ.105 కోట్ల మేర వసతి నమోదులను చేపట్టినట్టుగా తేలింది. ఈ విషయాన్ని సదరు గ్రూపు ఇప్పటికే అంగీకరించింది. భౌతిక పత్రాలు, డిజిటల్ ఆధారాలు మొదలైన వాటి రూపంలో వివిధ నేరారోపణ ఆధారాలు కనుగొనబడ్డాయి. వీటిని ఆదాయపు పన్ను శాఖ వారు స్వాధీనం చేసుకున్నారు. ఈ సోదాలలో రూ.4.69 కోట్ల మేర లెక్కల్లో చూపని నగదు, రూ.8.67 కోట్ల మేర జ్యువెల్లరీ, బంగారం, దాదాపు రూ.29.83 లక్షల విలువైన వెండి వస్తువులను గుర్తించి జప్తు చేయడం జరిగింది. ఈ మూడు గ్రూపుల్లో సోదాలు, జప్తు కార్యక్రమాలలో లెక్కకు చూపని దాదాపు రూ.రూ. 750 కోట్ల సొమ్మును గుర్తించారు. ఇందులో మొత్తం రూ .487 కోట్ల మొత్తాన్ని సంబంధిత గ్రూపు సంస్థలు తమ అప్రకటిత ఆదాయంగా అంగీకరించాయి. ఈ విషయంలో తదుపరి విచారణ కొనసాగుతోంది.
ఆర్ధిక వ్యవహారాల మంత్రివర్గ సంఘం
ఇండియన్ రిన్యూవబుల్ ఎనర్జీ డెవలప్ మెంట్ ఏజెన్సీ లిమిటెడ్  లో 1,500 కోట్ల రూపాయలు పెట్టుబడి పెట్టేందుకుఆమోదం తెలిపిన మంత్రిమండలి
ఏడాది కాలం లో దాదాపు గా 10,200 ఉద్యోగాల కు అవకాశం; అలాగే సుమారు గా 7.49 మిలియన్ టన్నుల సిఒ2 / ప్రతి సంవత్సరం లో తత్సమానమైనటువంటి కార్బన్ డై - ఆక్సైడ్ ఉద్గారాల తగ్గింపునకు వీలు
ఇండియన్ రిన్యూవబుల్ ఎనర్జీ డెవలప్ మెంట్ ఏజెన్సీ లిమిటెడ్  కు నగదు ను ఇవ్వడం ద్వారా ఎక్విటి శేర్ లను కొనుగోలు చేసి 1,500 కోట్ల రూపాయల మేరకు పెట్టుబడి పెట్టేందుకు ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన ఆర్థిక వ్యవహారాల మంత్రివర్గం సంఘం సమావేశం ఆమోదం తెలిపింది.
నగదు ను ఇచ్చి ఎక్విటి శేర్ లను జారీ చేయడం తో సంవత్సర కాలం లో సుమారు 10,200 ఉద్యోగాల కల్పన కు దోహదం లభించగలదు; దీనితో పాటుగా 7.49 మిలియన్ టన్నుల మేరకు సిఒ2 / ప్రతి సంవత్సరం తత్సమానమైనటువంటి కార్బన్ డై - ఆక్సైడ్ ఉద్గారాల తగ్గింపున కు కూడా తోడ్పాటు లభించనుంది.
భారత ప్రభుత్వం ద్వారా 1,500 కోట్ల రూపాయల మేరకు నగదు మంజూరు తో అదనపు ఎక్విటి శేర్ లను కొనుగోలు చేయడం తో ఐఆర్ఇడిఎ కు ఈ కింద వివరించిన మేరకు సామర్థ్యం ప్రాప్తించగలదు:
- నవీకరణ యోగ్య శక్తి  రంగాని కి సుమారు గా 12000 కోట్ల రూపాయల రుణం లభించగలదు. దీని ద్వారా నవీకరణ యోగ్య శక్తి రంగం లో 3500 మెగావాట్  నుంచి 4000 ఎమ్ డబ్ల్యు వరకు అదనపు సామర్ధ్యానికి సంబంధించినటువంటి రుణ ఆవశ్యకత పూర్తి అవుతుంది.
- సంస్థ యొక్క నికర విలువ ను వృద్ధి చెందింపచేసుకోవడం కోసం ఇది సహాయకారి కానుంది. సంస్థ అదనపు ఆర్ ఇ ఆర్థిక సహాయాన్ని సమకూర్చుకోగలదన్నమాట. ఈ విధం గా ప్రభుత్వం నిర్దేశించుకొన్నటువంటి నవీకరణ యోగ్య శక్తి సంబంధి లక్ష్యాల ను అందుకోవడం లో మెరుగైన తోడ్పాటు లభించనుంది.
- రుణం ఇవ్వడం మరియు రుణం తీసుకోవడం వంటి కార్యకలాపాల నిర్వహణ సౌకర్యవంతం గా ఉండటం కోసం కేపిటల్-టు-రిస్క్ వెయిటెడ్ ఎసెట్ రేశియో  ను మెరుగు పరచుకోవడానికి దోహదం లభించగలదు.
ఐఆర్ఇడిఎ అనేది ఒక మీని రత్న . ఇది నవీన మరియు నవీకరణయోగ్య శక్తి మంత్రిత్వ శాఖ యొక్క నియంత్రణ లో ఉంది. దీనిని నవీకరణ యోగ్య శక్తి  రంగం కోసం ప్రత్యేకం గా ఒక బ్యాంకింగేతర ఏజెన్సీ వలె విధులు నిర్వహించేందుకు గాను 1987వ సంవత్సరం లో స్థాపించడమైంది. ఐఆర్ డిఇఎ కు 34 సంవత్సరాల కు పైగా సాంకేతిక పరమైనటువంటి మరియు వాణిజ్య సంబంధమైనటువంటి అనుభవం ఉన్నది. ఆ సంస్థ తన నవీకరణ యోగ్య శక్తి సంబంధి పథకాల కు ఆర్థిక సహాయాన్ని ఇవ్వడం లో ఒక ముఖ్య భూమిక ను నిర్వహిస్తున్నది. దీనితో బ్యాంకుల కు, ఆర్థిక సంస్థల కు ఈ రంగం లో రుణాలను ఇవ్వడం లో విశ్వాసం జనిస్తున్నది.(
ఆయుష్
ఆయుష్ ప్రామాణ్యతల గుర్తింపు
దేశంలో 476 ఆయుర్వేద, 56 యునాని, 13 సిద్ధా, 07- సోవా- రిగ్పా, 289 హోమియోపతి వైద్య సంస్థలు విద్యను, శిక్షణను అందిస్తున్నాయి. విద్యా సంవత్సరం 2021-22 లో ఆయుర్వేదంలో 34202 సీట్లు, సిద్ధాలో 916, యునానీలో 3103, సోవా- రిగ్పాలో 85 సీట్లు, హోమియోపతి స్రవంతిలో 19757 సీట్లను అండర్గ్రాడ్యుయేట్ కోర్సులకు అనుమతించారు. పైన పేర్కొన్న అనుమతించిన సీట్లలో ఆయుష్కు అనుబంధంగా ఉన్న కోర్సులలో విద్యార్దుల ప్రవేశ స్థితిగతుల విషయానికి వస్తే కోర్సుల వారీగా నమోదు చేసుకున్న వారి సంఖ్య కు సంబంధించి విశ్వవిద్యాలయాల వద్ద ఉన్న ంసఖ్య మారవచ్చు. అందుబాటులో ఉన్న సమాచారం ప్రకారం, విద్యా సంవత్సరం 2021-22లో యుజి విద్యార్ధుల మొత్తం నమోదు వివరాలు ఈ విధంగా ఉన్నాయి - యునాని-2529, సిద్ధం - 603, ఆయుర్వేదం - 28268, హోమియోపతి - 15581.
ఆయుర్వేద, యోగ- నేచురోపతి, యునాని, సిద్ధ, సోవా-రిగ్పా, హోమియోపతిలను ఆయా దేశపు నిబంధనలకు అనుగుణంగా క్రమబద్ధీకరించడం జరుగుతోంది. అయితే, నేషనల్ కమిషన్ ఫర్ ఇండియన్ సిస్టం ఆఫ్ మెడిసిన్ యాక్ట్ - 2020 & నేషనల్ కమిషన్ ఫర్ హోమియోపతి యాక్ట్, 2020 కింద భారతదేశం బయిట వైద్య సంస్థలు ఇచ్చే వైద్య యోగ్యతలను గుర్తించేందుకు నిబంధనలు ఉన్నాయి.
ఈ సమాచారాన్ని మంగళవారం రాజ్యసభకు ఇచ్చిన లిఖిత పూర్వక సమాధానంలో ఆయుష్ మంత్రి శ్రీ సర్బానంద సోనోవాల్ ఇచ్చారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
జి-20 డిజిటల్ ఇన్నోవేషన్ అలయన్స్  సమ్మిట్ ను రేపు బెంగళూరు లో ప్రారంభించనున్న - కేంద్ర సహాయ మంత్రి రాజీవ్ చంద్రశేఖర్
జి-20 కింద డి.ఈ.డబ్ల్యూ.జి. నాల్గవ సమావేశం నేపథ్యంలో జరుగుతున్న - డిజిటల్ ఇన్నోవేషన్ అలయన్స్ సమ్మిట్
రేపటి నుండి బెంగళూరులో జరగనున్న జి20-డిజిటల్ ఇన్నోవేషన్ అలయన్స్ సమ్మిట్ ను కేంద్ర నైపుణ్యాభివృద్ధి, వ్యవస్థాపకత, ఎలక్ట్రానిక్స్, ఐ.టి. శాఖ సహాయ మంత్రి శ్రీ రాజీవ్ చంద్రశేఖర్ ప్రారంభించనున్నారు.
జి20 కింద డి.ఈ.డబ్ల్యూ.జి. నాల్గవ సమావేశం నేపథ్యంలో జరుగుతున్న రెండు రోజుల ఈ సదస్సుకు ఇతర జి-20 దేశాల ప్రతినిధులతో సహా ప్రపంచ నిపుణులు, డిజిటల్ నాయకులు హాజరవుతారు. ‘డిజిటల్ పబ్లిక్ ఇన్ఫ్రాస్ట్రక్చర్ ’, ‘డిజిటల్ ఎకానమీలో భద్రత’, ‘డిజిటల్ స్కిల్లింగ్’ మొదలైన అంశాలపై ఈ సదస్సు లో సవివరమైన చర్చలు జరుగుతాయి.
ఈ సదస్సు సందర్భంగా కార్పొరేట్ సంస్థలు, అంకుర సంస్థలు ఏర్పాటు చేసిన ఆవిష్కరణల ప్రదర్శనను కూడా మంత్రి ప్రారంభిస్తారు.
భారత దేశ జి-20 ప్రెసిడెన్సీలో భాగంగా, ఎం.ఈ.ఐ.టి.వై. స్టార్టప్-హబ్ క్రింద జి-20 డిజిటల్ ఇన్నోవేషన్ అలయన్స్  కార్యక్రమాన్ని ప్రారంభించడం జరిగింది. అన్ని జి-20 దేశాల నుండి అంకుర సంస్థలతో పాటు, మానవత్వం యొక్క అత్యంత ముఖ్యమైన అవసరాలను పరిష్కరించడం కోసం ఎడ్-టెక్, హెల్త్-టెక్, అగ్రి-టెక్, ఫిన్-టెక్, సెక్యూర్డ్ డిజిటల్ ఇన్ఫ్రాస్ట్రక్చర్, సర్క్యులర్ ఎకానమీ అనే ఆరు రంగాల్లో డిజిటల్ సాంకేతికతలను ఉపయోగిస్తున్న తొమ్మిది ఆహ్వానిత దేశాల వృద్ధిని ఈ కార్యక్రమం గుర్తించి, వేగవంతం చేస్తుంది.
29 దేశాల నుండి మొత్తం 174 అంకుర సంస్థలు ఈ కార్యక్రమంలో పాల్గొంటున్నాయి. జి20-డి.ఐ.ఏ. సదస్సులో అంతర్జాతీయ నాయకుల జ్యూరీ ఎదుట, ఈ అంకుర సంస్థలు, తమ ఉత్పత్తులను, ఆవిష్కరణలను ప్రదర్శిస్తాయి.
ఆగస్టు 18వ తేదీన నిర్వహించే అవార్డుల ప్రదానోత్సవంతో ఈ సదస్సు ముగుస్తుంది. ఇందులో వివిధ విభాగాల్లో 30 అంకుర సంస్థలను సత్కరించనున్నారు.
ప్రధాన మంత్రి కార్యాలయం
శ్రీ కె.వి. సంపత్ కుమార్ కన్నుమూత పట్ల సంతాపం తెలిపిన ప్రధాన మంత్రి
సంస్కృత దినపత్రిక సుధర్మ సంపాదకుడు శ్రీ కె.వి. సంపత్ కుమార్ కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు.
(ప్రధాన మంత్రి ఒక ట్వీట్ లో ‘‘శ్రీ కె.వి. సంపత్ కుమార్ గారు ఒక ప్రేరణాత్మకమైనటువంటి వ్యక్తిత్వం కలిగిన వారు. సంస్కృతాన్ని పరిరక్షించడం లోను, ఆ భాష
లోకప్రియత్వాన్ని సంపాదించుకొనేటట్లు- ప్రత్యేకించి యువత లో- ఆదరణ పొందేటట్టు చేయడం లోను ఆయన అలుపెరుగక కృషి చేశారు. ఆయన లోని తీవ్ర ఉత్సాహం, దృఢ సంకల్పం స్ఫూర్తి ని అందించేటటువంటివి. ఆయన కుటుంబానికి, ఆయన ను అభిమానించే వారికి ఇదే నా సంతాపం. ఓం శాంతి.’’ అని పేర్కొన్నారు.
హోం మంత్రిత్వ శాఖ
కోవిడ్-19 నిర్వహణ స్థితిని సమీక్షించేందుకు అన్ని రాష్ట్రాలు, యుటీల ప్రధాన కార్యదర్శులు, ఆరోగ్య కార్యదర్శులతో కేబినెట్ కార్యదర్శి సమావేశం
దేశంలో కోవిడ్ -19 నిర్వహణ, స్థితిగతులను సమీక్షించేందుకు గాను కేంద్ర కేబినెట్ కార్యదర్శి
 ప్రధాన కార్యదర్శులు మరియు ఆరోగ్య కార్యదర్శులతో సమావేశమయ్యారు. వీడియో కాన్ఫరెన్స్ ద్వారా జరిగిన ఈ సమావేశంలో తాజాగా దేశంలోని కోవిడ్ -19 స్థితిని సమీక్షించారు. ఈ సమావేశం ప్రారంభంలో ఆయన దేశంలోని వలస కార్మికుల తరలింపు గురించి మాట్లాడుతూ 3.5 లక్షల వలస కార్మికుల తరలింపునకు గాను రైల్వే శాఖ 350 శ్రామిక్ ప్రత్యేక రైళ్లు నడుపుతున్నట్టు వివరించారు. మరిన్ని శ్రామిక్ ప్రత్యేక రైళ్లను నడపడానికి వీలుగా రైల్వే శాఖతో సహకరించాలని ఆయన రాష్ట్ర ప్రభుత్వాలను అభ్యర్థించారు. వందేభారత్ మిషన్ కింద విదేశాల్లోని భారతీయులను తిరిగి స్వదేశానికి తేవడానికి గాను రాష్ట్రాలందిస్తున్న సహకారాన్ని ఈ సందర్భంగా ప్రస్తుతించారు.
కరోనా వారియర్స్ అయిన వైద్యులు, నర్సులతో పాటు పారామెడిక్స్ విధులకు కొందరు అడ్డుపడకుండా అన్ని రకాల రక్షణ చర్యలు తీసుకోవాలని ఈ సమావేశంలో కేంద్ర కేబినెట్ కార్యదర్శి ఉద్ఘాటించారు. ఈ సమావేశంలో రాష్ట్ర ప్రధాన కార్యదర్శులు తమ రాష్ట్రాల్లోని పరిస్థితి గురించి సమాచారాన్ని అందజేశారు. కోవిడ్ వైరస్ నుండి రక్షణ చర్యలు చేపడుతూనే ఆర్థిక కార్యకలాపాలను కూడా క్రమాంకనం చేసిన పద్ధతిలో పెంచాల్సిన అవసరం ఉందంటూ వారు అభిప్రాయపడ్డారు.
రక్షణ మంత్రిత్వ శాఖ
ఫాన్స్లోని పారిస్ లో బాస్టిలె డే పెరేడ్ డే పెరేడ్
2023 జూలై 14 వ తేదీన ఫ్రాన్స్లోని పారిస్లోని జరిగే బాస్టిలె డే పెరేడ్ ఉత్సవంలో పాల్గొనేందుకు భారత త్రివిధ దళాల కంటింజెంట్ లో భాగంగా భారత నౌకాదళ కంటింజెంట్, ఫ్రాన్స్కు చేరుకుంది. ఈ నౌకాదళ బృంందంలో నలుగురు అధికారులు, 64 మంది నావికులు ఉన్నారు. ఈ కంటింజెంట్ కు కమాండర్ వ్రాత్ భగెల్ నాయకత్వం వహిస్తారు. ఈ అధికారి క్షిపణి యుద్ధతంత్రంలో, భారీ తుపాకులు వాడడంలో నిపుణులు. వరుణ విన్యాసాల సందర్భంగా ఆయన ఫ్రెంచ్ నౌక బిసిఆర్ వర్ నౌకను నడిపారు. ఆయన వెంట ఆయన డిప్యూటీలు లెఫ్టినెంట్ కమాండర్ దిశా అమృత్ , లెఫ్టినెంట్ కమాండర్ రజత్ త్రిపాఠి, లెఫ్టినెంట్ కమాండర్ జితిన్ లలిత ధర్మరాజ్ లు ఇందులో పాల్గొంటున్నారు.
ఈ ఉత్సవాల లో భారత నౌకాదళం తరఫున ఐఎన్ ఎస్ చెన్నై పాల్గొంటుంది.ఇది దేశీయంగా నిర్మితమైన విధ్వంసక నౌక. ఇది జూలై 12 నుంచి 23 వరకు ఫ్రాన్స్ ఉత్సవాలలో పాల్గొంటుంది. ఈ నౌక సిబ్బంది , ఫ్రాన్స్ లోని బ్రెస్ట్ లో జరిగే బాస్టిలి దినోత్సవాలలొ ఇండియా తరపున పాల్గొంటారు.
భారత నావికా దళం, ప్రపంచంలోనే అతిపెద్ద నావికా దళం. ఇందులో నౌకలు, జలాంతర్గాములు, ఎయిర్క్రాఫ్ట్లు ఉన్నాయి. దీని మోటో సంస్కృతంలో ఉంటుంది. అది సం నో వరుణ: , అంటే సముద్రాలకు ప్రభువైన భగవంతుడు, మనకు శుభాలు చేకూర్చుగాక అని అర్థం. ఈ మోటోని రుగ్వేదం నుంచి తీసుకున్నారు. ఇది 1500 బిసి నాటిది. భారత నౌకాదళం పోరాట పటిమ కలిగిన, నమ్మకమైన, భవిష్యత్తుకు భద్రత కూర్చే ది. దీనిని అత్యంత నిపుణులైన సిబ్బంది నిర్వహిస్తున్నారు.
భారత దేశానికి గల నౌకా నిర్మాణ సామర్థ్యం భారతదేశ నావికాదళ సత్వర ఆధునీకరణకు, ఎంతగానో దోహదపడుతోంది.
ప్రస్తుతం దేశ నౌకా నిర్మాణ కేంద్రాలు అన్ని రకాల నౌకల నిర్మాణాన్ని చేపడుతున్నాయి. అంతేకాదు, తమ స్వంత ఎయిర్ క్రాఫ్ట్ కారియర్లు,
విమాన విధ్వంసకాలు, న్యూక్లియర్ సబ్ మెరైన్లు, వంటి వాటిని నిర్మించి వాటిని నిర్వహిస్తున్న
అతి కొద్ది ప్రముఖ దేశాల సరసన ఇండియా నిలబడి ఉంది. ఐఎన్ఎస్ చెన్నయ్ ఈ దిశగా దేశీయ సాంకేతిక పరిజ్ఞానం కలిగిన ఆధునిక నౌకగా దీనిని చెప్నుకోవచ్చు.
భారత–ఫ్రెంచ్ వ్యూహాత్మక భాగస్వామ్యం ఈ ఏడాది 25 సంవత్సరాలు పూర్తి చేసుకుంటున్నది.ఉభయ దేశాలు నౌకాయాన రంగంలో లోతైన సంబంధాలు కలిగిఉన్నాయి. ఈ సంబంధాలు వాటి నావికాదళాలకుకూడా విస్తరించాయి.
దేశీయంగా చేపట్టిన ప్రాజెక్టు కింద, 75 స్కార్పియన్ తరగతి జలాంతర్గాములను మెస్సర్స్ మాజగాన్ డాక్ షిప్ బిల్డర్స్ లిమిటెడ్, ఫ్రాన్స్ కు చెందిన మెస్సర్స్ నావల్ గ్రూప్ తో కలిసి నిర్మిస్తున్నాయి. ఇది నౌకాదళ సామర్ధ్యాన్ని పెంచడమేకాక,భవిష్యత్తుకు కూడా మార్గం సుగమం చేసింది.
ఉభయ దేశాల నావికా దళాల మధ్య నిర్వహిస్తున్న ద్వైపాక్షిక నావికా విన్యాసాలైన వరుణ, నావికాదళానికి చెందిన అన్ని రకాల సామర్ధ్యాల ప్రదర్శనకు వీలు కల్పించేది.
ఇది , భారతదేశం, ఫ్రాన్స్లమధ్య ద్వైపాక్షిక సంబంధాలను ప్రతిబింబింప చేసేందుకు ఉపకరిస్తుంది. ఈ విన్యాసాలను 1993లో ప్రారంభించారు. దీనిఇక 2001లో వరుణ అని పేరు పెట్టారు.
వరుణ 21 వ ఎడిషన్ ను అరేబియా సముద్రంలో ఈ ఏడాది జనవరరి 23న నిర్వహించారు.
ప్రధాన మంత్రి కార్యాలయం
కనీస మద్దతు ధరల పెంపుపై రైతుల హర్షం... ప్రధానమంత్రి సంతృప్తి
కనీస మద్దతు ధరల పెంపుపై అన్నదాతల హర్షం ఎంతో సంతృప్తినిచ్చిందని ప్రధానమంత్రి శ్రీ నరేంద్రమోదీ అన్నారు. ప్రభుత్వం మరింత ఉత్తేజంతో పనిచేయడానికి ఇదెంతో స్ఫూర్తినిస్తుందని ఆయన అభివర్ణించారు.
ఖరీఫ్ పంటలకు కనీస మద్దతు ధరలు పెంచుతూ కేంద్ర మంత్రిమండలి ఆమోదం తెలపండంపై రైతులు హర్షం వ్యక్తం చేస్తున్నట్లు ‘డిడి న్యూస్’ ఒక ట్వీట్ ద్వారా పేర్కొనడంపై స్పందిస్తూ పంపిన సందేశంలో:
“రైతు సోదరసోదరీమణుల ఈ సంతోషమే వారికోసం మేం మరింత ఉత్తేజంతో పనిచేసేందుకు స్ఫూర్తినిస్తుంది” అని ప్రధానమంత్రి పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 192.27 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 20.57 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,92,27,23,625
|
|
అందుబాటులోని నిల్వలు
|
|
20,57,10,711
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 192.27 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 20.57 కోట్లకుపైగా  నిల్వలు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 8.32 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,63,12,325
|
|
అందుబాటులోని నిల్వలు
|
|
8,32,51,830
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 8.32 కోట్లకు పైగా  డోసులు అందుబాటులో ఉన్నాయి.
ఆర్థిక మంత్రిత్వ శాఖ
రాష్ట్రాల అభివృద్ధి కోసం కేంద్రం నుంచి నిధుల బదిలీ
కేంద్ర ప్రభుత్వ ప్రాయోజిత పథకాలు , కేంద్ర ప్రభుత్వ రంగ పథకాలు
, ఆర్థిక సంఘం గ్రాంట్లు , ఇతర గ్రాంట్లు, అప్పులు, బదిలీల ద్వారా కేంద్ర ప్రభుత్వం రాష్ట్రాలకు నిధులు అందజేస్తుంది. కేంద్ర స్థూల బడ్జెట్కు లోబడి, ఆయా పథకాల మార్గదర్శకాలకు అనుగుణంగా ఈ బదిలీలు ఉంటాయి. కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి ఈ సమాచారాన్ని లిఖితపూర్వక సమాధానంగా లోక్సభకు సమర్పించారు.
కేంద్ర బడ్జెట్ 2020-21 , 2021-22  ప్రకారం కేంద్రం నుంచి రాష్ట్రాలకు అందిన నిధుల వివరాలను కేంద్ర మంత్రి లోక్సభకు సమర్పించారు. ఆ వివరాలు:

|
|
క్ర.సం.
|
|
రాష్ట్రాలకు అందిన కేంద్ర నిధుల స్వభావం
|
|
2020-21 
|
|
2021-22 
|
|
-
|
|
పన్నులు మినహా మొత్తం బదిలీలు
|
|
713014.40
|
|
674253.42
|
|
|
|
వీటిలో
|
|
|
|
|
|
-
|
|
కేంద్ర ప్రాయోజిత పథకాలు
|
|
315238.00
|
|
318857.20
|
|
-
|
|
కేంద్ర ప్రభుత్వ రంగ పథకాలు
|
|
42374.08
|
|
43016.21
|
|
-
|
|
ఆర్థిక సంఘం నిధులు
|
|
182352.43
|
|
220843.00
నిధులను వినియోగం, వ్యయం సమర్థవంతంగా ఉండేలా సంబంధిత పథకానికి ప్రత్యేకించిన మార్గదర్శకాల ప్రకారం రాష్ట్ర ప్రభుత్వాలు, కేంద్ర మంత్రిత్వ శాఖలు/విభాగాలు ఆయా పథకాల అమలును పర్యవేక్షిస్తాయని కేంద్ర మంత్రి తన సమాధానంలో లోక్సభకు వివరించారు.
ప్రధాన మంత్రి కార్యాలయం
గ్లాస్ గోలో సిఒపి26 శిఖరసమ్మేళనం లో భాగం గా ‘యాక్షన్ఎండ్ సాలిడారిటీ-ద క్రిటికల్ డికేడ్’ అంశం పైజరిగిన కార్యక్రమం లో ప్రధాన మంత్రి ప్రసంగం
ఎక్స్ లన్సిజ్,
మిత్రుడు శ్రీ బోరిస్ జాన్ సన్, అడాప్టేశన్ వంటి మహత్వపూర్ణమైన అంశానికి సంబంధించి నా అభిప్రాయాల ను వెల్లడి చేసే అవకాశాన్ని నాకు ఇచ్చినందుకు గాను మీకు ఇవే నా ధన్యవాదాలు.
గ్లోబల్ క్లయిమేట్ డిబేట్ లో మిటిగేశన్ కు దక్కినంతటి అధిక ప్రాముఖ్యం అడాప్టేశన్ కు లభించలేదు. ఇది అభివృద్ధి చెందుతున్న దేశాల కు వాటిల్లిన అన్యాయం అని చెప్పాలి ఎందుకంటే ఆ దేశాలే జలవాయు పరివర్తన తో అధికం గా ప్రభావితం అయ్యాయి మరి.
భారతదేశం సహా, అభివృద్ధి చెందుతున్న చాలా దేశాల లో రైతుల కు శీతోష్ణస్థితి అనేది ఒక పెను సవాలు గా ఉంది. ఆయా దేశాల లో పంట ల నమూనా లో మార్పు చోటు చేసుకొంటోంది, కాలం కాని కాలం లో కురుస్తున్న వర్షాల వల్ల, వరదల వల్ల, తరచు గా తలెత్తుతున్న తుఫాను ల వల్ల పంటలు నాశనం అవుతున్నాయి. తాగునీటి వనరులు మొదలుకొని తక్కువ ఖర్చు తో కూడిన గృహ నిర్మాణం వరకు.. అన్నిటి ని జలవాయు పరివర్తన సంబంధి ఆటుపోటుల కు తట్టుకొని నిలచే విధం గా తీర్చిదిద్దవలసిన అవసరం ఉన్నది.
ఎక్స్ లన్సిజ్,
ఈ సందర్భం లో నా దగ్గర మూడు ఆలోచన లు ఉన్నాయి. వాటిలో ఒకటోది- అడాప్టేశన్ ను, మనం మన అభివృద్ధి విధానాల లో, మన ప్రాజెక్టుల లో ఒక కీలకమైన భాగం గా మలచాలి. భారతదేశం లో నల్ సే జల్  , స్వచ్ఛ్ భారత్ అభియాన్ లతో పాటు ఉజ్జ్వల  తరహా పథకాలు మా ఆపన్నులు అయినటువంటి పౌరుల కు అడాప్టేశన్ తాలూకు ప్రయోజనాల ను అందించడమే కాక వారి జీవన నాణ్యత కూడా మెరుగు పడింది. రెండోది, చాలా సాంప్రదాయిక సముదాయాలు ప్రకృతి తో సామరస్య వైఖరి ని అనుసరిస్తూ మనుగడ సాగించే జ్ఞానాన్ని కలిగి ఉన్నాయి.
మన అడాప్టేశన్ పాలిసీల లో ఈ సాంప్రదాయిక అభ్యాసాల కు ఉచిత ప్రాముఖ్యాన్ని ఇచ్చే తీరాలి. ఈ విధమైనటువంటి జ్ఞానం సంబంధి అవగాహన ను పాఠశాల పాఠ్య క్రమం లో సైతం తప్పక చేర్చాలి. అలా చేసినప్పుడు, దాని ని కొత్త తరాని కి సైతం అందించవచ్చును. స్థానిక పరిస్థితుల కు తగ్గట్టు జీవన శైలుల ను పరిరక్షించుకోవడం అనేది కూడా అడాప్టేశన్ తాలూకు ఒక ముఖ్యమైన స్తంభం కాగలుగుతుంది. ఇక మూడోది ఏమిటి అంటే, అడాప్టేశన్ తాలూకు పద్ధతులు, అవి స్థానికం అయినప్పటి కీ కూడాను, వాటి అమలు విషయం లో వెనుకబడిన దేశాల కు ప్రపంచ దేశాల సమర్ధన అందాలి అనేదే.
లోకల్ అడాప్టేశన్ కై గ్లోబల్ సపోర్ట్ అనే ఆలోచన తోనే భారతదేశం కొఎలిశన్ ఫార్ డిజాస్టర్ రిజిలియంట్ ఇన్ ఫ్రాస్ట్రక్చర్  కార్యక్రమాన్ని తీసుకువచ్చింది. ఈ కార్యక్రమం తో జతపడవలసిందంటూ అన్ని దేశాల ను నేను అభ్యర్థిస్తున్నాను.
మీకు ఇవే ధన్యవాదాలు.
అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
(
ఆరోగ్య, కుటుంబ సంక్షేమ మంత్రిత్వ శాఖ
ధన్వంతరీ రథం: అహమ్మదాబాద్ లో గుమ్మం దగ్గరికే కోవిడ్ సంబంధం లేని ఆరోగ్య సేవలు
ఒకవైపు కోవిడ్ సంక్షోభం కొనసాగుతుండగా దీనికి సంబంధించిన వైద్య సేవలకు అత్యంత ప్రధాన్యం ఇస్తూ వచ్చారు, అయితే అదే సమయంలో ఇతర ముఖ్యమైన వైద్య సేవలకు సైతం అన్ని రాష్ట్రాలు, కేంద్రపాలిత ప్రాంతాల్లో ప్రాధాన్యం ఇస్తూనే వచ్చారు. ఈ విషయంలో అహమ్మదాబాద్ మున్సిపల్ కార్పొరేషన్ మాత్రం తన ధన్వంతరీ రథం తో ఒక ప్రత్యేకత చాటుకుంటూ ఆదర్శంగా నిలిచింది. కోవిడ్ కాని ఇతర ముఖ్యమైన వైద్య సేవలు అందించటానికి ఏర్పాటు చేసుకున్న సంచార వైద్యశాల పేరే ధన్వంతరీ రథం. ఆ విధంగా ఈ వైద్య సేవలను నగరప్రజల గుమ్మానికే తీసుకెళ్లగలిగింది. నగరంలోని అనేక పెద్ద పెద్ద ఆస్పత్రులన్నీ కోవిడ్ చికిత్సలో నిమగ్నమై ఉండటంతో మధుమేహం, రక్తపోటు, గుండె జబ్బులలాంటి ఇతర వైద్య పరమైన అత్యవసరాలను తీర్చటానికి ఈ సంచార వైద్యశాల బాగా ఉపయోగపడింది. చాలా ఆస్పత్ర్రులు ఔట్ పేషెంట్ వార్డులను నిర్వహించకపోవటం వలన ఆస్పత్రులకు రాలేని వాళ్లకు కూడా ఇవి ఒక వరంలా మారాయి.
అహమ్మదాబాద్ మున్సిపల్ కార్పొరేషన్ చేపట్టిన ఈ వినూత్న విధానంలో ధన్వంతరీ రథంలో అనేక సౌకర్యాలున్నాయి. ఈ ఒక్కో సంచార వైద్య శాలలో ఒక ఆయుష్ డాక్టర్, నర్సింగ్, పారామెడికల్ సిబ్బంది, అర్బన్ హెల్ట్ సెంటర్ కి చెందిన ఒక స్థానిక డాక్టర్ ఉంటారు. ఈ ధన్వంతరీ రథాలు నగరంలోని వివిధ ప్రాంతాలకు వెళ్ళి అక్కడ కోవిడ్ కాని ఇతర వ్యాధులవారందరికీ చికిత్స అందజేస్తుంది. క్షేత్రస్థాయిలో అక్కడికక్కడే వైద్య సలహాలు ఇవ్వటం ద్వారా అహమ్మదాబాద్ నగరంలో ప్రజలందరికీ వైద్య సేవల కొరత రాకుండా చూసుకోగలిగింది. ఈ సంచార వాహనాలలో ఆయుర్వేద, హోమియోపతి మందులు, విటమిన్ సప్లిమెంట్స్ సహా అత్యవసరమైన మందులు, పల్స్ ఆక్సీమీటర్ సహా ప్రాథమికమైన పరీక్షా పరికరాలు ఉంటాయి. ఆరోగ్య సేవలతోబాటు రకరకాల కారణాల వలన ఆస్పత్రుల దాకా వెళ్లలేని వారికి కూడా ఈ ధన్వంతరీ రథం పరీక్షలు చేసి వారికి అదనంగా అవసరమయ్యే చికిత్స చేయటం, మరీ ముఖ్యమైన సందర్భాలలో వెంటనే ఆస్పత్రులకు తరలించటం సాధ్యమైంది.
నగరం అంతటా మొత్తం 120 ధన్వంతరీ రథాలు ఏర్పాటయ్యాయి. ఈ రథాలు ఇప్పటిదాకా 4.27 లక్షలమందిని చూడటంలో విజయం సాధించాయి. మొత్తంగా 20,143 మంది జ్వరం బాధితులను, 74,048 మంది దగ్గు, జలుబుతో బాధపడేవారిని, 462 మంది తీవ్రమైన శ్వాస సంబంధ వ్యాధులున్నవారిని చికిత్స కోసం పట్టణ ఆరోగ్య కేంద్రాలకు సిఫార్సు చేశాయి. మరో 826మందిలో బీపీ, షుగర్ వంటి దీర్ఘకాల రోగాలను గుర్తించి వారిని కూడా దగ్గర్లో ఉన్న ఆరోగ్య కేంద్రాలకు చికిత్సకు తరలించింది. ధన్వంతరీ రథాల ఏర్పాటు వలన కోవిడ్ చికిత్సకు సైతం మేలు జరిగింది. లక్షణాలు దాగి ఉన్న కేసులను కూడా సకాలంలో గుర్తించగలిగారు.
2020 జూన్ 15 నుంచి ఈ సంచార వైద్యశాలల పరిధిని మలేరియా, డెంగ్యు పరీక్షలకు సైతం విస్తరించారు. రుతుపవనాలు మొదలవుతున్న ఈ సమయంలో ఇలాంటి వ్యాధులు పెద్ద ఎత్తున వ్యాపించే ప్రమాదాన్ని గుర్తించి అహమ్మదాబాద్ నగరపాలక సంస్థ ఈ ముందు జాగ్రత్త తీసుకుంది.
రక్షణ మంత్రిత్వ శాఖ
ఆర్మీ వార్ కాలేజ్, మహు గోల్డెన్ జూబ్లీని జరుపుకుంటోంది
ఆర్మీ వార్ కాలేజ్ ,మహు ఈ రోజు తన గోల్డెన్ జూబ్లీని జరుపుకుంది. ఇది ప్రారంభమైన 50 వసంతాలు పూర్తయింది. భారత సైన్యం యొక్క ప్రధాన శిక్షణా సంస్థగా దీని ప్రస్థానం ప్రారంభమయింది. ఈ కళాశాల భారత సైన్యంలోని అన్ని వ్యూహాత్మక శిక్షణలకు ఫౌంటెన్ హెడ్ పనిచేస్తోంది. భారత సాయుధ దళాలతో పాటు స్నేహపూర్వక దేశాల అధికారులకు ఇక్కడ శిక్షణ లభిస్తుంది. వార్ఫేర్ నేర్చుకోవటానికి, వ్యూహాలు, లాజిస్టిక్స్, సమకాలీన సైనిక అధ్యయనాలు మరియు సైనిక సిద్ధాంతంలో మెరుగుదలపై పరిశోధనలు నిర్వహించడానికి ఈ కళాశాల ప్రధాన కేంద్రంగా ఉంది.
దేశం గర్వించదగిన విలక్షణమైన గుర్తింపుతో ఉన్న ఆర్మీ వార్ కళాశాల 'యుద్దాయక్రిత్నిశ్చాయ' అనే నినాదంతో పనిచేస్తోంది. 'పరిష్కరించడానికి యుద్ధంలోకి' అని దీని అర్థం. 1971లో ప్రారంభమైనప్పటి నుండి కాలేజ్ సైనిక నాయకత్వ అభ్యాసం మరియు అభివృద్ధి అద్భుతమైన మరియు శక్తివంతంగా అభివృద్ధి చెందింది. కళాశాల సామర్థ్యం, స్థితి మరియు ఖ్యాతిని పెంచుకుంది. తద్వారా దాని వ్యవస్థాపకుల లక్ష్యాన్ని అద్భుతంగా నెరవేరుస్తోంది. ఇండిపెండెంట్ నుండి భారత సాయుధ దళాలు చేపట్టిన అన్ని సైనిక కార్యకలాపాలపై చెరగని ముద్ర వేసిన విశిష్ట అధికారులకు ఈ కళాశాల అల్మా మాటర్గా కొనసాగుతోంది.
గోల్డెన్ జూబ్లీ ఉత్సవాల్లో భాగంగా సైక్లోథాన్, సెయిలింగ్ రెగట్టా మరియు "ఇవాల్యూషన్ ఆఫ్ వార్ ఫైటింగ్ ఓవర్ డికెడ్స్, ఇండియన్ మిలటరీ హెరిటేజ్, ఎమర్జింగ్ డొమైన్స్/ఫార్మ్స్ ఆఫ్ కాన్ఫ్లిక్ట్ అండ్ రీకాలిబ్రాటింగ్ ఇండియన్ మిలిటరీ థింకింగ్" అనే వెబ్నార్తో సహా అనేక కార్యకలాపాలు మరియు వేడుకలు జరిగాయి. లెఫ్టినెంట్ జనరల్ విఎస్ శ్రీనివాస్, కమాండెంట్, ఏడబ్లూసీ మార్గదర్శకత్వంలో ప్రధాన కార్యక్రమం జరిగింది.
అన్ని ర్యాంకులు మరియు రక్షణ పౌర ఉద్యోగుల కోసం ఏర్పాటు చేసిన ప్రత్యేక సైనిక్సమ్మేళన్లో ఏడబ్యూసీ కమాండెంట్ లెఫ్టినెంట్ జనరల్ వి.ఎస్.శ్రీనివాస్ ప్రసంగించారు. తన ప్రసంగంలో కమాండెంట్ అన్ని ర్యాంకుల సిబ్బంది తమ విధి నిర్వహణలో ప్రదర్శించిన అంకితభావం యొక్క ఉన్నత ప్రమాణాలను అభినందించారు. అదే ఉత్సాహంతో తమ విధులను నిర్వర్తించాలని ఆయన వారికి పిలుపునిచ్చారు. వివిధ రంగాలలో కృషి చేసిన వ్యక్తులకు ఈ సందర్భంగా పురస్కారం అందజేశారు.
ఈ ఉదయం ఆర్మీ వార్ కాలేజీలో వీరసైనికులకు నివాళి అర్పించారు. లెఫ్టినెంట్ జనరల్ రాజ్ శుక్లా, జిఒసి-ఇన్-సి ఆర్ట్రాక్, లెఫ్టినెంట్ జనరల్ విఎస్ శ్రీనివాస్, కమాండెంట్, ఎడబ్ల్యుసి, ప్రముఖ అనుభవజ్ఞులు మరియు మాజీ కమెండెంట్ ఎడబ్ల్యుసి లెఫ్టినెంట్ జనరల్ దుష్యంత్ సింగ్  మరియు లెఫ్టినెంట్ జనరల్ పిజి కామత్  దండలు వేశారు.
చీఫ్ ఆర్మీ స్టాఫ్  మొదటి రోజు కవర్ను విడుదల చేసి, ఆర్మీ వార్ కాలేజీపై ఇ-బుక్ను ప్రారంభించడంతో ఈ వేడుకలు ముగుసాయి. ఈ చారిత్రాత్మక వేడుక సందర్భంగా గోల్డెన్ జూబ్లీ ట్రోఫీని ఆవిష్కరించారు. చీఫ్ ఆర్మీ స్టాఫ్ తన సందేశంలో "ఆర్మీ వార్ కాలేజీలో శిక్షణ విధానం దాని దృక్పథం ఆధునిక మరియు సమకాలీనమైనది. సాయుధ దళాల యొక్క డైనమిక్ అవసరాలను తీర్చడానికి ఇది నిరంతరం అభివృద్ధి చెందుతుంది.ఈ కళాశాల ఆధునిక 'తక్షశిల' వర్ధిళ్లుతోంది. భవిష్యుత్తులో కూడా ఈ విజయాలు కొనసాగాలని ఆశిస్తున్నాను" అని చెప్పారు.